    Ibi ti mo ti ń sími yìí ni mo ti déédéé rí obìnrin arẹwà kan tí ó yọ sí mi. Ó lẹ́wà gan-an ni, ó wọ aṣọ darádára, ara rẹ̀ tutu nini, ó mọ́ tónítóní, ara rẹ̀ ń dán bí ara ọmọ kékeré, eyín rẹ̀ funfun bí asọ àlà, ojú rẹ̀ gún bí ojú òṣùpá, ẹyínlójú rẹ̀ mọ́lẹ̀ kedere, ẹ̀yà ara rẹ̀ wà ní ìwọ̀ntun-wọ̀nsì, wọn bá ara ṣe dọ́gbadọ́gba, ó ró aṣọ, ó wé gèlè, ó mú ìbòrùn lọ́wọ́, o fi yẹrí sí etí, o fi òrùka sí ọwọ́ ó sì wọ sálúbàtàtà idẹ. Ènìyàn dúdú ni, ó fi dúdú wu ni.
    Ibi ti mo ti n simi yii ni mo ti deedee ri obinrin arewa kan ti o yo si mi. O lewa gan-an ni, o wo aso daradara, ara re tutu nini, o mo tonitoni, ara re n dan bi ara omo kekere, eyin re funfun bi aso ala, oju re gun bi oju osupa, eyinloju re mole kedere, eya ara re wa ni iwontun-wonsi, won ba ara se dogbadogba, o ro aso, o we gele, o mu iborun lowo, o fi yeri si eti, o fi oruka si owo o si wo salubatata ide. Eniyan dudu ni, o fi dudu wu ni.